The Madden Brothers

The Madden Brothers on vuonna 2011 perustettu pop rock- ja folk rock -musiikkia esittävä duo, jonka muodostavat Good Charlotte -yhtyeen veljekset Joel ja Benji Madden. Duon kotipaikka on Los Angeles. The Madden Brothers on Maddenin veljesten sivuprojekti Good Charlotten ohella.

The Madden Brothersin esikoisalbumi Greetings from California ilmestyi Capitol Recordsin kustantamana syyskuussa 2014http://www.themaddenbrothers.com/ . Albumilta on julkaistu kaksi singleä, Dear Jane ja We Are Done. Kappaleista jälkimmäinen pääsi myös EA Sportsin FIFA 15 -pelin soundtrackillehttp://www.fifplay.com/fifa15-soundtrack-madden-brothers-we-are-done/. Ensimmäisen singlensä, Let The World Be Stillin, duo julkaisi jo vuonna 2012.

Vuonna 2014 Maddenin veljekset olivat The Voice Kids Australian ensimmäisen kauden yhtenä tuomarina.

 Diskografia 
 Albumit 
 Greetings from California (2014, Capitol Records)

 Singlet 
 Let The World Be Still (2012)
 Dear Jane (2014)
 We Are Done (2014)

 Lähteet 

Luokka:Yhdysvaltalaiset pop rock -yhtyeet
Luokka:Yhdysvaltalaiset folk rock -yhtyeet